*3. számú melléklet a 17/2019. (X. 25.) rendelethez*

**Jászapáti közigazgatási területe**

Jászapáti a Jászság második legnagyobb települése. Egyközpontú, kertes településrendszerű, gyűrűs, sugárirányú utakkal. A Tisza és a Zagyva közti síkságon terül el, vonzáskörzetébe öt település tartozik. Közigazgatási területe 78,16 km2, lakosainak száma megközelítőleg 8600 fő.

A város nevét először egy 1391-ből származó oklevél említi. Jellemző volt rá a vitalitás, saját társadalmuk megóvására irányuló törekvések. Emiatt Mária Teréziától 1746-ban városi rangot kapott, fejlődésnek indult és az alsó-jászság központja lett. 1961-ig járási székhely volt, ám a közigazgatás szocialista átszervezése miatt elvesztette ezt a státuszt. 1989-ben visszakapta városi rangját.

Gazdasági arculatát döntő mértékben a mezőgazdaság határozza meg. Egy nagyobb ipari üzem és több kisebb kapacitású ipari üzem, kereskedelmi egység, vállalkozás egészíti ki a mezőgazdasági termelést, bővítik a munkalehetőségeket.